# Partner Outreach Email Template – Haitian Creole

**Liy sijè: Sondaj sou Ekite Nan Sante Kominotè a an dirèk kounye a!**

Chè \_\_\_\_\_\_\_\_,

Nou pran anpil plezi pataje Sondaj sou Ekite nan Sante Kominotè (CHES) / ansyen Sondaj Enpak Kominotè (CCIS) kounye a an dirèk! [Klike la](http://www.mass.gov/healthsurvey) a pou jwenn aksè ak sondaj la.

Antanke patnè kominotè ke nou ka fè konfyans, nou ta renmen jwenn èd ou pou gaye nouvèl la.

Kèlke fason w ka ede:

* Voye yon lyen bay fanmi, zanmi ak kòlèg nan Massachusetts
* Fè pwomosyon pou sondaj la nan yon lis difizyon
* Piblikasyon sou sondaj sou rezo sosyo
* Pibliye depliyan sou sondaj la nan kote tankou salon bote/kwafè, bank alimantè ak magazen pwovizyon
* Sèvi ak anplwaye oswa volontè pou idantifye ak bay moun k ap pran sondaj la sipò

**Ki objektif sondaj sa a?**

Objektif Sondaj sou Ekite nan Sante Kominotè a se pou ede kominote yo amelyore kondisyon ki ka fè enpak sou sante, espesyalman sa ki genyen enpak sou inegalite nan sante. Sondaj sa a te devlope an kolaborasyon ak manm kominote a ak patnè atravè Massachusetts, epi li pral reflete sa rezidan yo vle konnen sou jan kominote yo ap viv sitiyasyon ki anrapò ak sante mantal, sekirite ak lòt kondiktè sante. Depatman Sante Piblik Massachusetts ak patnè nou yo pral itilize done CHEI yo pou atribye finansman, amelyore pwogramasyon, ak devlope politik k ap ede simonte inegalite sante.

**Pandan konbyen tan sondaj la ap rete ouvri epi kiyès k ap kapab patisipe?**

Sondaj la pral ouvri soti 31 jiyè 2023 rive nan kòmansman otòn 2023. Nenpòt moun ki genyen laj 14 an oswa pi gran ka pran sondaj sa a. L ap pran anviwon 15-30 minit pou reponn li epi li disponib nan 11 lang: Arab, Kreyòl Kapevèdyen, Chinwa (senplifye oswa tradisyonèl), Kreyòl Ayisyen, Kmè, Pòtigè, Ris, Panyòl, ak Vyetnamyen. Sondaj la pral disponib tou nan Lang Siy Ameriken nan fen ete sa a.

**Ki sipò ki disponib pou òganizasyon m nan simaye sondaj sa a?**

Nou te devlope materyèl pataj tankou echantiyon imèl, Kesyon yo Poze Souvan, depliyan, yon lis resous, ak plis toujou ke w kapab itilize pou ede nou gaye nouvèl la. Sa yo disponib sou sitwèb nou an: [www.mass.gov/chei](http://www.mass.gov/chei).

**Kòman ak kilè mwen ka genyen aksè ak done sa yo?**

N ap fè gwo efò pou rann pwosesis sa a senp ak transparan nan nivo ke sa posib. Rezilta yo pral disponib piblikman sou sitwèb nou an imedyatman sondaj la fèmen nan otòn 2023, e nou pran angajman pou bay patnè tankou w resous pou itilize done yo pou pran mezi pou simonte baryè sante nan kominote w.

Nou sou menm bato a epi n ap apresye tout efò w ap fè pou sipòte ekite nan sante nan kominote w la. Tanpri pa ezite kontakte nou si w genyen kesyon.

Mèsi,

\_\_\_\_\_\_\_\_\_